கேள்வி: ஜெகதீஷ் சரண் வர்மா - வர்மா ஆணயத்தின் கருத்துக்கள் பற்றி நீங்கள் என்ன அறிந்துள்ளீர்கள்?
பதில்: தமிழீழ விடுதலைப் புலிகளின் மனிதப் பெண்வெடிகுண்டும், கொலையாளியுமான தனு எனும் தேன்மொழி ராசரத்தினம், இராஜீவ் காந்தியிடமிருந்து குறைந்த பட்சம் 10 முதல் 30 அடி தொலைவிற்கு அகற்றி வைத்திருப்பின் இராஜீவ் காந்தி கொலையே நடந்திருக்காது என்றும் வர்மா ஆணையம் கருத்து தெரிவித்தது. இராஜீவ் காந்தியை பார்க்க வந்த பெண்களை பாதுகாப்புப் பணியாளர்களால் அரிதாகவே சோதனை செய்ததையும், இராஜீவ் கொலையாளி [[தேன்மொழி இராசரத்தினம்|தனு] மாலையுடன் உள்ளே நுழைந்து இராஜீவைத் தடையின்றி அடைந்ததையும் புகைப்படங்கள் காட்டுகிறது என்றும், அவள் தன்னையும் ராஜீவையும் வெடிக்கச் செய்ய முற்பட்டதால் ஒட்டுமொத்த பாதுகாப்பு அமைப்பும் சரிந்தது என்றும் வர்மா ஆணையம் கருத்து தெரிவித்தது. இராஜீவின் பாதுகாப்புத் தேவைகளின் கவனம் செலுத்தாத இந்திய தேசிய காங்கிரசு கட்சியின் தமிழ்நாடு மாநிலத் தலைவர் வாழப்பாடி ராமமூர்த்தி, மரகதம் சந்திரசேகர் உள்ளிட்ட காங்கிரஸ் தலைவர்களின் பிடியில் இராஜீவ் சிக்கியதாகவும் வர்மா குற்றம் சாட்டியுள்ளார். "தங்கள் தேர்தல் வாய்ப்புகளை மேம்படுத்துவதற்காக மட்டுமே ராஜீவ் காந்தியின் வருகையைப் பயன்படுத்துவது மட்டுமே அவர்களின் அணுகுமுறையாக இருந்தது என்றும் கருத்து தெரிவித்தார். ஆனால் வரமா ஆணையத்தின் அறிக்கையை இந்திய அரசு அதிகாரப்பூர்வமாக இதுவரை வெளியிடவில்லை.